ועדת הכספים, כנסת 20, פרוטוקול מספר 803, 2017-09-04 10:30

משה גפני: אנחנו עוברים לסעיף הבא: כוונת בנק מזרחי טפחות לרכוש את השליטה בבנק אגוד וההשלכות על העובדים – הצעתו של חבר הכנסת מיקי זוהר.

משה גפני: ואני מבקש מחבר הכנסת מיקי זוהר, שאני מצטרף אליו, להעלות את העניין.

משה גפני: ואם אפשר, לעשות את זה באופן תמציתי.

משה גפני: בבקשה.

מכלוף מיקי זוהר: קודם כל, תודה, אדוני היושב ראש.

מכלוף מיקי זוהר: אני סמוך ובטוח שבסופו של דיון תתבהר פה סוגיה, ואני גם כמעט סמוך ובטוח בנוסף לכך שחברי הוועדה יצטרפו לדעתי אחרי שהם יבינו מה עומד פה לפנינו.

מכלוף מיקי זוהר: אנחנו שמענו לאחרונה שבודקים אפשרות למיזוג בין שני בנקים בישראל: בנק אגוד ובנק מזרחי טפחות, כשבנק מזרחי טפחות רוצה לרכוש את בנק אגוד.

מיקי רוזנטל: הבעלים.

מכלוף מיקי זוהר: הבעלים, כן.

מכלוף מיקי זוהר: ואנחנו תוהים: מה טוב המיזוג הזה למדינת ישראל, לאזרחי ישראל, לכלכלה הישראלית?

מכלוף מיקי זוהר: והתשובה לכך, אדוני, ברורה: זה לא טוב – לא לאזרחי ישראל, לא לכלכלת ישראל ולא למדינת ישראל.

מכלוף מיקי זוהר: צמצום של מספר הבנקים במדינת ישראל יפגע, קודם כל ובאופן ישיר באזרחי ישראל, מאחר והתחרות תיפגע.

מכלוף מיקי זוהר: כשבנק אחד גדול כזה, חלק מששת הבנקים הגדולים במדינת ישראל, ייסגר; צריך לציין שהבנק הזה נותן היום את כל השירותים, כמו כל הבנקים במדינת ישראל; אם בנק כזה ייסגר, התחרות נפגעת באופן משמעותי.

מכלוף מיקי זוהר: הווה אומר שהעמלות יעלו והאזרחים ישלמו יותר.

מכלוף מיקי זוהר: ואנחנו, קודם כל, צריכים להסתכל, בראש ובראשונה, על אזרחי ישראל.

מכלוף מיקי זוהר: זה פעם אחת.

מכלוף מיקי זוהר: פעם שנייה: מעבר לכך, אנחנו צריכים להבין שמדובר פה, בבנק אגוד לפחות, ב-1,200 עובדים שנמצאים בסכנת פיטורים.

מכלוף מיקי זוהר: מעבר לזה, נסתכל על עובדי בנק מזרחי טפחות, שגם הם במצוקה בלתי נסבלת אל מול ההנהלה הנוכחית, שהם לא מצליחים להגיע להבנות עמה.

מכלוף מיקי זוהר: אני לא יודע אם הם הגיעו או לא הגיעו, אבל אני יודע שההסכם עדיין לא נחתם עם הנהלת בנק, שמתנהגת באופן, לפחות לעניות דעתי, מאוד-מאוד לא מכובד כלפי עובדיה שמביאים לה רווחים גדולים בשנים האחרונות.

מכלוף מיקי זוהר: לראייה, דיבידנד של 120 מיליון שקל, שעכשיו הנהלת בנק מזרחי טפחות מושכת – זה פשוט בעיניי אבסורד שהעובדים לא מתוגמלים מצד אחד, אבל דיבידנדים נמשכים מצד שני, ועכשיו גם בנק מזרחי טפחות רוצה לקחת את בנק אגוד ולאכול אותו מה שנקרא, כמו לווייתן גדול בים שאוכל דג, למרות מדובר, דרך אגב, בדג גדול.

מכלוף מיקי זוהר: דג גדול שהוא חלק מרכזי גם היום בשוק הישראלי.

מכלוף מיקי זוהר: עכשיו, מעבר לזה, גם אם נשמע ונניח ונקבל טענות ששמעתי ברמזים מהנגידה או מהגברת חדווה בר, המפקחת על הבנקים, שבנק אגוד לא מצליח.

מכלוף מיקי זוהר: בסדר?

מכלוף מיקי זוהר: ככה שמעתי, כן?

מכלוף מיקי זוהר: אני שמעתי שהבנק מרוויח אחוזים לא רעים מידי שנה מבחינת הרווח שלו.

מכלוף מיקי זוהר: זה פעם אחת.

מכלוף מיקי זוהר: פעם שנייה: אם חברי ההנהלה מאסו בבנק הזה או שאין להם כוח יותר לעסוק בתחום הבנקאות, הם יותר ממוזמנים לשים את בנק אגוד על המדף.

מכלוף מיקי זוהר: אני בטוח שבסופו של דבר יבואו רוכשים שלא רוצים להתמזג עם בנקים אחרים.

מכלוף מיקי זוהר: שינהלו את הבנק הזה באופן עצמאי, ייקחו את הבנק הזה ויהפכו אותו, לא לבנק השישי בגודלו, אלא לבנק השני או השלישי בגודלו, וישקיעו כסף ויעשו פעולות עסקיות כאלו ואחרות.

מכלוף מיקי זוהר: מה שאני רוצה לומר, ואני מצטער שהארכתי בדברים.

מכלוף מיקי זוהר: פשוט יש הרבה סוגיות ואני חייב לומר שלא הצלחתי לנגוע בכולן, אבל אני רוצה לומר בשורה התחתונה: - -

משה גפני: זה לא יהיה, כנראה, הדיון היחיד.

מכלוף מיקי זוהר: אני שמח על כך.

מכלוף מיקי זוהר: - - המיזוג הזה שרוצים לקיים פה הוא טעות פטאלית, שמי שישלם עליה זה קודם כל אזרחי ישראל, הכלכלה הישראלית, וגם, כמובן, עובדי הבנק.

מכלוף מיקי זוהר: תודה רבה.

משה גפני: תודה רבה.

משה גפני: לפני חברי הכנסת, בנק ישראל – מי נמצא כאן?

<קריאה: כאן.

מיקי רוזנטל: למה המפקחת לא פה?

משה גפני: רגע, קודם כל נשמע מי כן פה.

מיקי רוזנטל: לא.

מיקי רוזנטל: אני ביקשתי במיוחד.

משה גפני: אבל אני פה.

מיקי רוזנטל: לא.

מיקי רוזנטל: אנחנו ביקשנו מהמפקחת להגיע.

משה גפני: אז רגע.

משה גפני: אבל קודם כל נשמע מי פה.

איילת נחמיאס ורבין: - - - בסדר.

מיקי רוזנטל: לא, זה לא בסדר.

איילת נחמיאס ורבין: אתה צודק.

משה גפני: בבקשה.

<שלמה שתיל: שמי שלמה שתיל, אני מנהל יחידה בפיקוח על הבנקים.

איילת נחמיאס ורבין: איזו יחידה?

<שלמה שתיל: יחידה באגף שנקרא אגף הערכה מוסדית.

יוסי יונה: אבל השאלה המעניינת היא, אדוני היושב ראש, אני רוצה לשאול אותך:

יוסי יונה: האם המפקחת על הבנקים הסמיכה אותך לבוא ולתת כאן את - - - שלה לגבי - - -?

<שלמה שתיל: בוודאי.

<שלמה שתיל: המפקחת שלחה אותי ואני מדבר בשמה.

איילת נחמיאס ורבין: שלחה אותך.

איילת נחמיאס ורבין: אתה חייב להסביר לנו - - -

משה גפני: טוב.

משה גפני: אני רק רוצה להגיד לחברי הוועדה: התקשרה אליי הגברת חדווה בר, המפקחת על הבנקים.

איילת נחמיאס ורבין: אולי בזה היה צריך להתחיל.

איילת נחמיאס ורבין: זהו.

איילת נחמיאס ורבין: שנדע.

משה גפני: לא, לא צריך להתחיל.

משה גפני: קודם כל, מתחילים בוועדה, עם כל הכבוד.

איילת נחמיאס ורבין: שנדע.

משה גפני: אנחנו לא מנהלים את בנק ישראל ובנק ישראל לא מנהל אותנו.

איילת נחמיאס ורבין: אבל אנחנו - - -

משה גפני: והיא אמרה לי – תיכף אני אבקש שאתה תאמר.

משה גפני: תאמר בקצרה – שהיא מבקשת לדחות את הישיבה הזאת מכיוון שאין עדיין איזשהו כיוון של איחוד של הבנקים של בנק אגוד ובנק מזרחי טפחות.

מכלוף מיקי זוהר: מצוין.

משה גפני: ולכן היא מבקשת לדחות את הדיון.

משה גפני: ואני דיברתי גם עם חבר הכנסת מיקי זוהר, שהוא הציע את ההצעה, וגם חשבתי לעצמי וגם אמרתי את זה: הישיבה תתקיים בכל מקרה.

משה גפני: מן הראוי היה שהמפקחת על הבנקים תהיה כאן, אבל אם לא תהיה היום, אז היא תהיה בישיבה הבאה.

משה גפני: אבל אני אבקש שתאמר את עמדת בנק ישראל בקצרה.

<שלמה שתיל: אני כבר אגיד בנוגע למה שעלה לגבי הנוכחות של המפקחת.

<שלמה שתיל: כמו שהבנו, באמת שזה היה אמור להיות דיון יחסית קצר.

משה גפני: כן.

משה גפני: והוא יהיה קצר, אבל הוא לא יהיה היחיד.

<שלמה שתיל: בוודאי.

<שלמה שתיל: אז ככל שיהיה רצון והוועדה תבחר לקבוע על סדר יומה דיון מעמיק בנושא התחרות, בנושא מבנה המערכת וכולי, המפקחת תבוא ותקשיב - - -

משה גפני: לא, לא.

משה גפני: לא, לא, לא, לא, לא, לא, לא.

<קריאה: לא, לא.

משה גפני: לא, לא, לא - - -

מיקי רוזנטל: זה לא הדיון.

משה גפני: רק רגע.

משה גפני: שאני אובן לא נכון.

איילת נחמיאס ורבין: - - -

מיקי רוזנטל: ככל שיהיה דיון - - - על תחרות.

מיקי רוזנטל: זה לא הדיון.

איילת נחמיאס ורבין: אדוני היושב ראש - - -

משה גפני: תקשיב לי, אני אוהב את הדבר הזה: כן, אנחנו מקיימים דיון עמוק - - -

מיקי רוזנטל: כן, עמוק.

משה גפני: לא מקיימים דיון עמוק על מערכת הבנקאות בישראל.

<שלמה שתיל: אנחנו נתייחס לכל מה שצריך.

משה גפני: דיון עמוק על מערכת הבנקאות בישראל יקיימו בוועדת הכלכלה.

משה גפני: אנחנו לא נקיים את הדיון הזה.

משה גפני: אנחנו מקיימים דיון על דבר אחד: על הכוונה והרצון, והוא יהיה חד משמעית שהוא עומד על סדר היום – האיחוד של בנק מזרחי טפחות עם בנק אגוד.

מכלוף מיקי זוהר: שלא יקרה.

רחל עזריה: מיזוג, מיזוג.

<שלמה שתיל: מצוין.

משה גפני: בסדר.

משה גפני: אז זה הנושא.

משה גפני: על זה נקיים המשך דיון.

משה גפני: בבקשה.

<שלמה שתיל: אוקיי.

<שלמה שתיל: אז נכון להיום, כמו שכבר ציינת, עדיין אין עסקה בין הצדדים.

<שלמה שתיל: מתוקף תפקידנו, הפיקוח על הבנקים, אנחנו בקשר שוטף עם הגורמים הרלוונטיים, עם הבנקים הרלוונטיים.

<שלמה שתיל: ככל שתהיה עסקה, אתם, כולכם, תדעו.

מיקי רוזנטל: לא, לא, לא, לא.

מיקי רוזנטל: זאת לא השאלה.

רחל עזריה: - - -

מכלוף מיקי זוהר: - - -

רחל עזריה: באמת, תהיו רציניים.

מיקי רוזנטל: המפקחת נתנה אור ירוק לאפשרות שתתקיים עסקה.

מיקי רוזנטל: זה מה שפורסם.

מיקי רוזנטל: אתה מכחיש את זה עכשיו?

מיקי רוזנטל: תגיד.

מכלוף מיקי זוהר: - - -

<שלמה שתיל: לא.

<שלמה שתיל: לא, אני לא מכחיש.

מכלוף מיקי זוהר: נתנה אור ירוק לעסקה.

מיקי רוזנטל: והמשמעות היא שהיא נתנה אור ירוק לעסקה.

מכלוף מיקי זוהר: היא עושה נזק לשוק הישראלי והיא חוטאת לתפקידה, ושתבוא לתת הסברים על הטעות התפקודית שלה – לאפשר לדבר הזה להתקדם בכלל.

רחל עזריה: - - - נדע כשזה יקרה?

רחל עזריה: נו, באמת.

רחל עזריה: אתה נכנס, משפט אחרי משפט, לסמטאות שאין לך - - - לצאת מהן.

<שלמה שתיל: אני אגיד הכול אם תתנו לי בבקשה להשלים.

<שלמה שתיל: כבוד היושב ראש, אני אגיד הכול, כולל את עמדת - - -.

<שלמה שתיל: אני רק רוצה לתת איזשהו רקע - - -

משה גפני: מה שאנחנו מבקשים, חברי הכנסת, אנחנו מבקשים דבר אחד: זה שעדיין אין עסקה אני יודע, אמרת את זה.

משה גפני: זה שאנחנו מבקשים לדעת האם בנק ישראל, שהוא המפקח על הבנקים, נתן אור ירוק לניהול הדבר הזה, שיהיה איחוד של בנק אגוד ושל בנק מזרחי טפחות.

משה גפני: אם אתה אומר כן, אני מזרז את הדיון הבא עם המפקחת על הבנקים - - -

מכלוף מיקי זוהר: אני אומר לך שכן.

מכלוף מיקי זוהר: הוא אומר שהוא מעודכן - - -

מיקי רוזנטל: - - -

מכלוף מיקי זוהר: הוא יכול לקרות בלי - - -?

משה גפני: אבל אני לא שמעתי.

<שלמה שתיל: המפקחת כבר אמרה, היא גם התראיינה והיא כבר אמרה - - -

משה גפני: התראיינה – לא רלוונטי.

משה גפני: אנחנו לא מאמינים לעיתונות.

<שלמה שתיל: אני בכל זאת הייתי שמח להגיד שני משפטי רקע - - - להשלים.

משה גפני: בבקשה, תגיד.

משה גפני: רק תענה על השאלה הזאת.

<שלמה שתיל: אני אענה.

<שלמה שתיל: אני אענה על השאלה ויותר.

<שלמה שתיל: אוקיי?

<שלמה שתיל: קודם כל, צריך להבין שהמקור לעסקה הזו זה בעלי המניות של בנק אגוד.

רחל עזריה: אנחנו יודעים את זה.

מיקי רוזנטל: נו, באמת.

רחל עזריה: די, נו, באמת.

רחל עזריה: זה לא רציני - - -

מיקי רוזנטל: אנחנו מבקשים ממך הסבר - - -

רחל עזריה: - - -

מכלוף מיקי זוהר: אתה אומר: אם בעלי המניות, לא אכפת להם מהעובדים, לא אכפת להם מאזרחי ישראל, אז לנו גם לא צריך להיות אכפת.

מכלוף מיקי זוהר: זה מה שאתה אומר.

רחל עזריה: מה, הבנו.

רחל עזריה: מה, אנחנו שואלים שאלה.

רחל עזריה: נו, באמת.

מיקי רוזנטל: תקשיב, אתה לא יכול להתייחס אלינו כמו מטומטמים.

מיקי רוזנטל: אנחנו יודעים את הפרטים.

מיקי רוזנטל: אתה צריך להסביר למה המפקחת על הבנקים מאפשרת את העסקה הזאת ולמה היא חושבת שהיא טובה למשק.

מיקי רוזנטל: לא מי התחיל בה ומי גומר בה ולמה - - -

רחל עזריה: זה מה - - -

משה גפני: רבותיי, אבל אי אפשר לקיים ככה דיון.

מיקי רוזנטל: הוא מסביר לנו שזה התחיל - - -

משה גפני: אבל בסדר.

משה גפני: הדיון הזה אמור להיות דיון קצר.

איילת נחמיאס ורבין: אדוני היושב ראש, - - - קמה ועדת חקירה פרלמנטרית.

איילת נחמיאס ורבין: אני מצטערת.

איילת נחמיאס ורבין: כי הם חשבו שהם מנהלים את הכנסת.

איילת נחמיאס ורבין: עם כל הכבוד, שיענו לשאלות שלנו.

משה גפני: בסדר.

משה גפני: בסדר, בסדר, בסדר.

איילת נחמיאס ורבין: זה מרגיז.

משה גפני: אבל אי אפשר בתוך חצי שעה לדחוס את כל הטענות על הדבר הזה.

רחל עזריה: אבל זה בדיוק העניין – שייענה לשאלות - - -

משה גפני: אין אפשרות.

משה גפני: אין אפשרת טכנית.

משה גפני: בבקשה.

משה גפני: תאמר.

משה גפני: אל תחשוש משום דבר.

משה גפני: תאמר.

משה גפני: ואני מבקש לא להפריע לו.

מיקי רוזנטל: בסדר, רק שיהיה ענייני.

מיקי רוזנטל: לא ליד, לא - - -

<שלמה שתיל: בעלי המניות של בנק אגוד החליטו שהם רוצים למכור את האחזקות שלהם.

<שלמה שתיל: אוקיי?

<שלמה שתיל: הפיקוח על הבנקים אינו צד לעסקה.

<שלמה שתיל: אני כבר אגיד את עמדת המפקחת בקשר לעסקה הספציפית.

<שלמה שתיל: בעלי המניות הודיעו לבנק באופן רשמי, במכתב, שהם מעוניינים למכור.

<שלמה שתיל: ההודעה הזאת נמסרה גם לציבור בדיווח לבורסה.

<שלמה שתיל: לבנק ישראל אין סמכות ואין את היכולת למנוע - - -

מיקי רוזנטל: סליחה?

<שלמה שתיל: אין סמכות למנוע מבעלי מניות לממש את הקניין שלהם.

<שלמה שתיל: הם זכאים, ככל שהם ירצו בעתיד, לוותר על היתר החזקה או היתר השליטה וכולי וכולי.

<שלמה שתיל: לעניין העמדה של המפקחת.

<שלמה שתיל: המפקחת כבר אמרה שככל שהעסקה הספציפית הזאת עם בנק מזרחי טפחות – וכרגע היא נמצאת במגעים ראשוניים – ככל שהיא תצא לפועל; אנחנו לא יודעים מה ההסתברות שזה יקרה, אנחנו לא יודעים מתי זה יקרה, אז היא תתמוך בעסקה.

מכלוף מיקי זוהר: מה?

רחל עזריה: - - - תודה רבה - - -

מיקי רוזנטל: בסדר.

מיקי רוזנטל: שמענו - - -

<קריאות: - - -

<שלמה שתיל: העמדה הזאת מבוססת על ניתוח מעמיק שנעשה בפיקוח על הבנקים לגבי ההשפעות על התחרות.

איילת נחמיאס ורבין: כדאי שתפרסמו את הניתוח.

מכלוף מיקי זוהר: הם מקדמים את העסקה, אדוני היושב ראש - - -

איילת נחמיאס ורבין: - - -

<שלמה שתיל: הניתוח שאנחנו ערכנו מראה, בניגוד למה שנאמר, שבנק אגוד הוא לא גורם תחרותי משמעותי, שהתרומה שלו לתחרות היא לא גבוהה.

<שלמה שתיל: מאידך, אנחנו מעריכים שבשוק שמורכב היום משני בנקים גדולים, אז חיזוק של בנק שלישי, כגון בנק מזרחי טפחות כשחקן דומיננטי, דווקא יגביר את התחרות.

משה גפני: אוקיי.

משה גפני: תודה רבה.

משה גפני: חבר הכנסת מיקי רוזנטל.

מיקי רוזנטל: תקשיב, קודם כל, אני כן מוחה על העובדה שהמפקחת לא טורחת לבוא לדיון הזה.

מיקי רוזנטל: כי להגיד את הסיסמאות האלה: זה יעזור לתחרות, זה ישפיע על התחרות – גם אני זה.

מיקי רוזנטל: שיניחו חוות דעת רצינית.

מיקי רוזנטל: זה דבר ראשון.

מיקי רוזנטל: ושהמפקחת תואיל לבוא ולהסביר, כי יש לנו הרבה מאוד שאלות לגבי חוות הדעת.

מיקי רוזנטל: אבל אני רוצה להגיד שלושה דברים עקרוניים: אחד, בנק ישראל מזלזל בחוקים שהכנסת עצמה מחוקקת.

מיקי רוזנטל: אנחנו חוקקנו פה, בכנסת הזאת, את חוק הריכוזיות.

מיקי רוזנטל: בין היתר, אמרנו שזה לא ראוי שתהיה שליטה של כל כך מעט אנשים על עסקים פיננסיים, ריאליים וכולי וכולי.

מיקי רוזנטל: הבעלים של בנק מזרחי טפחות זה כמובן משפחת עופר ומשפחת ורטהיים, ועכשיו רוצים לתת להם עוד בנק.

מיקי רוזנטל: זאת אומרת, זה ממש חוק אנטי ריכוזיות.

מיקי רוזנטל: זה זלזול בכנסת ברמות שאני לא יכול להבין אותה.

מיקי רוזנטל: שניים, בגלל שהשוק הוא כל כך לא תחרותי.

מיקי רוזנטל: ההמלצה הזאת עומדת בניגוד להמלצות ועדת שטרום.

מיקי רוזנטל: זה פשוט לא יאמן.

מיקי רוזנטל: מספר השחקנים פה הוא כל כך קטן.

מיקי רוזנטל: עכשיו רוצים להקטין אותו עוד יותר.

מיקי רוזנטל: ובעיקר, אתם רוצים למכור?

מיקי רוזנטל: אין שום בעיה – תשימו את זה בבורסה.

מיקי רוזנטל: אתם רוצים למכור?

מיקי רוזנטל: תמכרו את זה לאנשים אחרים.

מיקי רוזנטל: לא.

מיקי רוזנטל: לאותם טייקונים, לאותם אנשים שנלחמים פה, בעזרת הקשרים שלהם בשלטון, כדי לצמצם את התחרות ולדפוק את האזרחים.

מיקי רוזנטל: עכשיו, עוד דבר אחד אני רוצה להגיד לך: אנחנו צריכים לחלק את זה גם לתחומי הבנקאות.

מיקי רוזנטל: התחרות בשוק המשכנתאות – בנק אגוד הוא שחקן חשוב, הוא שחקן חשוב בתחרות בשוק המשכנתאות.

מיקי רוזנטל: ובנק מזרחי טפחות גם.

מיקי רוזנטל: והם יתחרו זה בזה בשיניים.

מכלוף מיקי זוהר: נכון.

מיקי רוזנטל: בשיניים.

רחל עזריה: נכון.

מיקי רוזנטל: עכשיו הם יתחברו, ומי ישלם?

מכלוף מיקי זוהר: האזרח.

מיקי רוזנטל: יפה.

מיקי רוזנטל: חבר הכנסת מיקי זוהר, כל הכבוד.

משה גפני: איזו ועדה משוגעת פה.

משה גפני: יושב ראש הקואליציה ויושב ראש האופוזיציה ביחד.

מיקי רוזנטל: אנחנו מסכימים בעניין הזה.

מיקי רוזנטל: אין לנו חילוקי דעות, אפילו לא בפסיק, שזה נדיר.

מכלוף מיקי זוהר: - - -

מיקי רוזנטל: אדוני, יש לי הרבה דברים להגיד, אבל אתה רוצה קצר.

מיקי רוזנטל: אני רוצה שאתה תצהיר פה.

מיקי רוזנטל: תראה, הסכם העבודה בבנק מזרחי טפחות נחתם, והמשמעות היא שאם יהיה איחוד, העובדים של בנק אגוד, הם אלה שישלמו את המחיר.

מיקי רוזנטל: ואנחנו כוועדת הכספים, שמגינה על עובדים, לא יכולים לאפשר את הדבר הזה.

מיקי רוזנטל: אני מבקש ממך את הדבר הבא: שהוועדה תצא בהצהרה, בלי קשר למפקחת, שאם לא ייחתם הסכם עם עובדי בנק אגוד, אנחנו לא נאפשר את המיזוג הזה.

מכלוף מיקי זוהר: בכל מקרה אנחנו לא מאפשרים את המיזוג.

<קריאה: כן, בדיוק.

מיקי רוזנטל: אתה יודע מה?

מיקי רוזנטל: הרי יש לנו גם סמכות מוגבלת - - -

משה גפני: לא, לא.

משה גפני: העיקרון נכון, צריך רק לא - - -

מכלוף מיקי זוהר: - - -

מיקי רוזנטל: אני רוצה שהרוח של הדבר הזה תצא מוועדת הכספים.

משה גפני: בסדר, זה ברור.

מיקי רוזנטל: אנחנו מתחייבים להגן פה על עובדי בנק אגוד, שהם לא יידפקו.

משה גפני: תודה.

משה גפני: תודה, תודה רבה.

משה גפני: פרופסור ירון זליכה, אתה מייצג את בנק אגוד.

משה גפני: ברוך הבא.

משה גפני: אתה מייצג את בנק אגוד?

<ירון זליכה: תודה, אדוני.

<ירון זליכה: אני לא מייצג, אני מייעץ.

<ירון זליכה: אני היועץ הכלכלי של ועד עובדי בנק אגוד.

<ירון זליכה: לא הבנק – ועד עובדי בנק אגוד.

משה גפני: היות והדיון קצר, אני מבקש שבנק אגוד יאמר את דברו.

<ירון זליכה: לא בנק – אני מייצג את העובדים.

<שגית אפיק: ועד העובדים.

<טמיר כהן: ועד העובדים.

משה גפני: ועד העובדים.

משה גפני: אתה מייצג את העובדים של בנק אגוד?

<ירון זליכה: נכון.

משה גפני: בבקשה.

משה גפני: אם אפשר, בקצרה.

<ירון זליכה: מאה אחוז.

<ירון זליכה: תודה, אדוני.

<ירון זליכה: אנחנו מתנגדים למיזוג הזה ממגוון של סיבות.

משה גפני: אגב, כמה עובדים?

<ירון זליכה: 1,200 - - -

משה גפני: 1,200.

משה גפני: כן.

מיקי רוזנטל: 1,200 בהסכם קיבוצי.

מיקי רוזנטל: יש עוד עובדים אחרים שהם לא בהסכם הקיבוצי.

מיקי רוזנטל: בשביל הנתונים המדויקים.

משה גפני: חבר הכנסת מיקי רוזנטל, אבל חשוב לפרוטוקול.

משה גפני: אני יודע את זה.

משה גפני: אני למדתי את זה לפני זה.

מיקי רוזנטל: גם אני.

משה גפני: מדובר על 1,200 עובדים - - -

<ירון זליכה: 1,200 עובדים.

<ירון זליכה: ואנחנו מתנגדים, כתוצאה משבע סיבות.

<ירון זליכה: שש – אני דיבר עליהן; ואחת – איתי פה גם יושב ראש הוועד.

<ירון זליכה: הסיבה הראשונה היא ההשלכה על התחרותיות.

<ירון זליכה: אומר לנו, ואני פותח פה סוגריים: אני שמעתי בצער רב את הדברים של נציג המפקחת.

<ירון זליכה: מה גם שהוא, לצערי, לא אמר אמת.

<ירון זליכה: זו סמכותו וחובתו של המפקח לאשר את הרכישה.

<ירון זליכה: אין זו סמכותו למנוע מכירה.

<ירון זליכה: הסמכות שלו היא לאשר - - -

מיקי רוזנטל: את זה אני אמרתי מיד שזה לא נכון.

<ירון זליכה: הבעיה היא לא שבעלי המניות של בנק אגוד רוצים למכור.

<ירון זליכה: שיימכרו.

<ירון זליכה: יש בורסה – שיימכרו.

<ירון זליכה: אבל המפקחת פה דואגת לרווח ההון של בעלי השליטה בזה שהיא מוכנה לתת אישור למשפחת עופר לקנות עוד בנק.

<ירון זליכה: זו השערורייה.

מיקי רוזנטל: שערורייה.

<ירון זליכה: אני סוגר סוגריים וחוזר לעניין - - - הנושא הראשון הוא הנושא של התחרותיות.

<ירון זליכה: שימו לב: הכנסת חוקקה, וחבר הכנסת מיקי רוזנטל אמר זאת בצדק – חוקקה שני חוקים רלוונטיים.

<ירון זליכה: חוק אחד זה החוק של ועדת שטרום: להפריד שני גופים מתוך המערכת הבנקאית כדי לבסס שתי פלטפורמות חדשות שיתחרו בבנקים.

<ירון זליכה: אבל הפלטפורמות האלה – אחת מהן, ישראכרט, זהה בגודלה לבנק אגוד.

<ירון זליכה: פלטפורמה הונית של שניים וחצי מיליארד שקל.

<ירון זליכה: אגב, ללא מערכות מידע, עם ניהול חלקי ועם ידע הרבה יותר מצומצם מהידע של בנק אגוד.

<ירון זליכה: זאת אומרת, אם הכנסת בעצמה חושבת שישראכרט היא מחוללת תחרות משמעותית, איך יכול להיות שמשהו יותר גדול ממנה, שמתחרה כבר עכשיו, לא בתיאוריה על העץ, הוא לא יתחרה, הוא לא משמש תחרות.

<ירון זליכה: יתר על כן, אתם אישרתם להפריד את לאומי קארד, ללא ידע, כשההון שלה הוא רק 1.8 מיליארד שקל.

<ירון זליכה: לא שניים וחצי מיליארד שקל של בנק אגוד.

<ירון זליכה: לא הניסיון העשיר של בנק אגוד.

<ירון זליכה: אז איך זה יכול להיות שלאומי קארד כן תחולל תחרות?

<ירון זליכה: יתר על כן, ועדת שטרום, שאתם אישרתם, מעודדת הקמה של פלטפורמות הרבה יותר קטנות.

<ירון זליכה: אתם לוחצים על המפקחת שתיתן אישורים לבנקים קמעונאיים, ומתווכחים עם המפקחת אם ההון יהיה 80 מיליון שקל או 20 מיליון שקל.

<ירון זליכה: אתם עושים צחוק?

<ירון זליכה: 80 מיליון שקל כן עושה תחרות ושניים וחצי מיליארד שקל לא עושה תחרות?

משה גפני: לא.

משה גפני: אנחנו בצחוק חזקים, אבל עוד לא עשינו את זה.

<ירון זליכה: נכון.

משה גפני: אז מה אתה אומר: "עושים צחוק"?

משה גפני: הלוואי והיינו עושים צחוק.

<ירון זליכה: אני מדבר עליו.

<ירון זליכה: אתם.

משה גפני: הם?

<קריאה: כן.

משה גפני: בנק ישראל עושה צחוק?

משה גפני: זה בנק רציני.

משה גפני: מה חשבת אתה?

משה גפני: כן.

משה גפני: בבקשה.

<ירון זליכה: עוד נקודה בהקשר הזה: המהפכה הגדולה של מר משה כחלון – מהפכת הסלולר.

<ירון זליכה: מי חולל את התחרות?

<ירון זליכה: - - - שההון שלהם הוא כמו ההון של אחד הסניפים של בנק אגוד.

<ירון זליכה: גופים קטנים מחוללים תחרות.

<ירון זליכה: ואני רוצה להדגים: בנק אגוד היה זה שעשה חשבון ללא עמלות.

<ירון זליכה: לא הבנקים הגדולים.

<ירון זליכה: בנק אגוד היה זה שעשה חשבון הפוך.

<ירון זליכה: בנק אגוד צמח ב-10% לשנה בשנה האחרונה בשיעור הלקוחות הפעילים שלו ושילש את מספר הלקוחות בעשור האחרון.

<ירון זליכה: ושימו לב על מה אנחנו מדברים: על 300 אלף לקוחות.

<ירון זליכה: לא 300 לקוחות.

<ירון זליכה: אז לגבי נושא התחרות - - -

משה גפני: אנחנו לא יכולים להמשיך, הבנו.

משה גפני: תאמין לי, אתה מדבר ברור.

משה גפני: אתה מתנגד לעניין הזה של רכישת בנק אגוד על ידי בנק מזרחי טפחות.

משה גפני: אם רוצים למכור, אז שישימו את זה בבורסה.

משה גפני: לא צריך - - -

<ירון זליכה: חד משמעית.

משה גפני: תודה רבה.

<ירון זליכה: אבל תרשה לי, ברשותך, אדוני - - -

משה גפני: משפט אחרון.

<ירון זליכה: משפט אחרון.

<ירון זליכה: משפט אחרון.

<ירון זליכה: ואני מניח שתזמין אותי - - -

משה גפני: כן, כן, כן, כן.

<ירון זליכה: אני רוצה לדבר על היעילות.

<ירון זליכה: אומר לנו נציג המפקחת על הבנקים – בחוצפה, אני חייב להגיד – איך שהבנק לא יעיל.

<ירון זליכה: על סמך מה הוא אומר שהבנק לא יעיל?

משה גפני: אנחנו נשמע את זה.

<ירון זליכה: הוא אומר בגלל שהתשואה של ההון היא 6%.

<ירון זליכה: למי זה לא יעיל?

<ירון זליכה: זה לא יעיל אולי לבעלי השליטה הכושלים שלו, זה לא יעיל אולי לבנק מזרחי טפחות שיש בנק שמתחרה בו בשוק המשכנתאות, אבל זה מאוד יעיל לעם ישראל.

<ירון זליכה: והתפקיד של המפקחת על הבנקים - -

מכלוף מיקי זוהר: זה לשמור על עם ישראל - - -

<ירון זליכה: - - זה לשמור על היציבות ולא לשמור על עם ישראל.

איילת נחמיאס ורבין: אבל הבעיה היא - - - בתחרותיות.

משה גפני: תודה רבה.

משה גפני: אני מאוד מודה לך.

משה גפני: חברת הכנסת איילת נחמיאס ורבין, בבקשה.

איילת נחמיאס ורבין: אני מאוד מצטערת שהמפקחת לא הגיעה לכאן.

משה גפני: לא חשוב.

משה גפני: תבוא.

מיקי רוזנטל: היא תגיע.

משה גפני: תגיע, תגיע.

איילת נחמיאס ורבין: אני הזכרתי את ועדת החקירה הפרלמנטרית, אדוני היושב ראש, כי זאת הייתה תחושה דומה – שקובעים לנו מה סדר היום.

איילת נחמיאס ורבין: אני מאוד אשמח להשתכנע שהוא לא גורם תחרותי – בנק אגוד.

איילת נחמיאס ורבין: אגב, אם אתם תואילו בטובכם כבר לחשוף מסמכים משמעותיים שבנק ישראל עובד עליה ועמל עליהם: בין אם מדובר בדו"חות ביקורת ובין אם מדובר בניתוחי תחרות כאלה משמעותיים, אנחנו נשמח לשמוע עליהם וללמוד מהם.

איילת נחמיאס ורבין: כי יכול להיות שהוא לא מחולל תחרות באמת.

איילת נחמיאס ורבין: אני לא פוסלת.

איילת נחמיאס ורבין: אגב, אני מוכרחה להגיד לכם משהו:

איילת נחמיאס ורבין: אני לא פוסלת את העמדה על זה, אבל איך אני יכולה לפסול או לא לפסול עמדה כזאת אם אנחנו לא יודעים ואין לנו נתונים?

איילת נחמיאס ורבין: אבל אדוני היושב ראש, אתה חייב להיות איתי.

איילת נחמיאס ורבין: אדוני היושב ראש, אתה חייב להיות איתי.

איילת נחמיאס ורבין: בסדר?

איילת נחמיאס ורבין: כי אמרתי משהו פוזיטיבי.

איילת נחמיאס ורבין: אמרתי שאני לא פוסלת את עמדת המפקחת, אז אתה לא מקשיב.

מיקי רוזנטל: אי אפשר לפסול כי לא קיבלנו אותה.

מיקי רוזנטל: סיסמאות קיבלנו.

איילת נחמיאס ורבין: בדיוק.

איילת נחמיאס ורבין: עכשיו, אני רוצה להגיד שלושה דברים קריטיים, בעיניי: אחד, מערכת המחשב.

איילת נחמיאס ורבין: תראו, אחד הדברים שהכי מכבידים על בנק אגוד כרגע זו הוצאה מאוד-מאוד גדולה של 200 מיליון שקלים, שהיא חיונית כדי שהבנק יעבור למאה ה-21, למאה ה-22.

איילת נחמיאס ורבין: בוועדת הרפורמות, כשעסקו ברפורמות האלה, התחייב משרד האוצר שהוא יבנה מערכת שתאפשר, לא רק לבנק אגוד, אלא גם לבנקים ולפלטפורמות רלוונטיות אחרות, "להתלבש" בעצם על מערכת כזאת.

איילת נחמיאס ורבין: אני אומרת, אדוני היושב ראש, בואו נוודא שמשרד האוצר אכן עומד בהבטחתו.

איילת נחמיאס ורבין: אם אני זוכרת נכון, בספטמבר היו אמורים להודיע על הקמת מערכת כזאת.

איילת נחמיאס ורבין: זאת אומרת, זה היה פותר חלק ניכר מהבעיה, כולל סוגיית התשואה על ההון, אגב, כי זאת הוצאה אדירה.

איילת נחמיאס ורבין: דבר שני: יכול להיות שצריך לשקול בעת הזאת, במיוחד לנוכח עמדת המפקחת, לקצר את תקופת הצינון שהטילו על חברות האשראי בנושא מתן שירותים בנקאיים.

איילת נחמיאס ורבין: תראה, מצד אחד, הבנקים לא ממהרים למכור אותם - - -

רחל עזריה: זה לא צינון.

רחל עזריה: כי זה לא צינון - - -.

רחל עזריה: זה לא צינון.

איילת נחמיאס ורבין: הם בתקופה מאוד-מאוד בעייתית.

איילת נחמיאס ורבין: הם בתקופה מאוד בעייתית, משום שהדירקטוריון שלהם מורכב מנציגי הבנקים והם למעשה כבר לא אמורים ליהנות מהיתרון שכאילו הבנקים כבעלים נותנים להם.

איילת נחמיאס ורבין: זאת אומרת, צריך לראות האם הם יכולים.

איילת נחמיאס ורבין: האם הם יכולים לתת יותר מהר שירותים בנקאיים.

איילת נחמיאס ורבין: ואגב, שירותים פיננסיים נוספים.

איילת נחמיאס ורבין: הדבר האחרון, אני רוצה להגיד לכם - - -: זה מעיד כ-1,000 עדים, אדוני היושב ראש, על דבר מאוד פשוט: שאת התחרותיות צריך להפריד מנושא היציבות.

איילת נחמיאס ורבין: בנק ישראל והפיקוח על הבנקים לא יכולים להמשיך לטפל בשני הדברים האלה.

איילת נחמיאס ורבין: זה דבר שכבר עסקו בו ועסקו בו בוועדה שעסקה בריכוזיות במערכת הבנקאית.

איילת נחמיאס ורבין: אין ברירה, צריך לדון מחדש.

משה גפני: - - -

איילת נחמיאס ורבין: כן.

משה גפני: לא הבנתי מה אמרת.

משה גפני: מה אמרת?

איילת נחמיאס ורבין: הפיקוח על הבנקים נקרע בין התפקיד שלו לשמור על יציבות המערכת הבנקאית לבין החובה שלו בעיניי - - -

רחל עזריה: - - -

מיקי רוזנטל: רגע, איפה הממונה על ההגבלים העסקיים?

מיקי רוזנטל: גם היא הייתה צריכה להגיע הנה.

איילת נחמיאס ורבין: כן.

רחל עזריה: - - - העסקיים.

איילת נחמיאס ורבין: עם כל הכבוד, ישב כאן - - -

מיקי רוזנטל: למה היא לא באה?

מיקי רוזנטל: איפה היא?

<אלעד מקדסי: אנחנו כאן.

<שני ברסלאור: כאן, כאן.

איילת נחמיאס ורבין: מעולה.

איילת נחמיאס ורבין: אבל עם כל הכבוד, אתם, ככל הידוע לי, עדיין לא הממונה.

איילת נחמיאס ורבין: כמו שהמפקחת לא פה, גם אתם הרשיתם לעצמכם שהממונה לא תגיע, עם כל הכבוד.

מיקי רוזנטל: אדוני יושב ראש, זה זלזול כפול בוועדה.

רחל עזריה: ממש.

מיקי רוזנטל: גם הממונה לא הגיעה וביקשנו שהיא תבוא.

איילת נחמיאס ורבין: - - -

רחל עזריה: - - -

משה גפני: מי?

מיקי רוזנטל: הממונה על ההגבלים העסקיים.

איילת נחמיאס ורבין: כן.

משה גפני: אוקיי.

מיקי רוזנטל: - - -

איילת נחמיאס ורבין: התהליכים מתנהלים בצורה עקומה, ועל נושא העובדים כבר אמרו חבריי.

איילת נחמיאס ורבין: אדוני היושב ראש, אתה שמעת מה - - -?

איילת נחמיאס ורבין: על מערכת המחשב אתה הבנת?

משה גפני: כן.

משה גפני: לא על זה שאלתי.

משה גפני: שאלתי על משהו אחר.

איילת נחמיאס ורבין: זה דבר שאנחנו צריכים לעשות עכשיו.

משה גפני: טוב.

משה גפני: טוב.

משה גפני: חברת הכנסת איילת נחמיאס ורבין, תודה רבה.

משה גפני: בנק מזרחי טפחות.

משה גפני: עובדי בנק מזרחי טפחות, בבקשה.

<קריאה: בנק אגוד.

<קריאה: בנק אגוד.

מיקי רוזנטל: בנק אגוד.

<קריאה: הוא מבנק אגוד.

<יצחק מוקמל: אנחנו עוד לא שם, אדוני היושב ראש.

<יצחק מוקמל: כל המטרה שלנו היא לא להיות בנק מזרחי טפחות.

<יצחק מוקמל: אין לנו עניין בבנק מזרחי טפחות.

<יצחק מוקמל: המטרה שלנו היא לא להיות בנק מזרחי טפחות.

משה גפני: אתה יושב ראש ועד - - -

<יצחק מוקמל: בנק אגוד.

<טמיר כהן: בנק אגוד.

משה גפני: תגיד משפט, בגלל שאת בנק אגוד שמענו.

משה גפני: כן, בבקשה, משפט.

<יעקב סימן טוב: מה השם?

משה גפני: שם.

מיקי רוזנטל: תגיד את השם שלך לפרוטוקול.

<יצחק מוקמל: שמי יצחק מוקמל, אני יושב ראש ועד העובדים של בנק אגוד.

<יצחק מוקמל: יש פה גם חברים נוספים מהוועד שמייצגים ועדים - - -

משה גפני: אנחנו לא הולכים עכשיו לעשות - - -

<יצחק מוקמל: אני לא.

<יצחק מוקמל: אני רק רוצה להציג אותם ואני אמשיך לדבר.

משה גפני: דרך אגב, אני רוצה להגיד לך: אני כיושב ראש הוועדה הייתי צריך להיות בפגרה.

משה גפני: הייתי צריך לנסוע לארצות הברית לטיול.

משה גפני: במקום זה אכפת לי מהנושא שלכם.

משה גפני: ברגע שחבר הכנסת מיקי זוהר אמר לי להעלות את העניין הזה, דבר ראשון, אחרי הפגרה המרוכזת, שהעצבים עלו לי עד לשמיים שאי אפשר היה לפתוח פה את הבניין, אז דבר ראשון אני עושה דיון שלכם.

משה גפני: עכשיו, זה דיון קצר.

משה גפני: ב-11:30 אנחנו צריכים לעבור לדיון אחר.

משה גפני: אני מתכוון לתאם עם כל הנוגעים בדבר: עם המפקחת על הבנקים ועם הממונה על ההגבלים העסקיים ואנחנו נקיים דיון יותר ארוך.

משה גפני: זה יהיה - - - לפי בקשה של - - - על הריכוזיות.

<יצחק מוקמל: ובכל זאת, אני רוצה להגיד כמה מילים על עובדי בנק אגוד, בקצרה.

<יצחק מוקמל: תראה, כמו שאמר פרופסור ירון זליכה, פועל יוצא מכל מה שאנחנו מדברים עכשיו עליו, זה שבעצם במקום ש-1,200 עובדים של בנק אגוד ייתנו שירות, ישרתו את הציבור, ייתנו תחרות, בעצם הולכים 1,200 עובדים הביתה ומאפשרים לטייקונים להרוויח יותר כסף ועובדים הולכים הביתה.

<יצחק מוקמל: אנחנו, עובדי בנק אגוד, נעשה הכול.

<יצחק מוקמל: אנחנו לא יכולים לקבוע מי יהיו הבעלים – זה נכון.

<יצחק מוקמל: אנחנו רק רוצים לקבוע שבנק אגוד יישאר מאז ולתמיד.

משה גפני: ושתמשיכו לעבוד.

<יצחק מוקמל: נכון.

משה גפני: בסדר.

<יצחק מוקמל: ושנמשיך כולנו לעבוד.

<יצחק מוקמל: כל עובד של בנק אגוד שירצה לעבוד, יעבוד.

<יצחק מוקמל: אנחנו לא מוכנים לשלם.

משה גפני: מישהו מבנק מזרחי טפחות, מהעובדים נמצא?

<קריאה: הנה – יושב ראש הוועד.

משה גפני: אוקיי.

משה גפני: כן.

<יצחק מוקמל: ביקשנו אתמול לדבר – נקבעה פגישה עם הבעלים.

<יצחק מוקמל: רצינו לבדוק היתכנות, אולי בכל זאת אפשר לבוא ולהגיד: בנק אגוד יישאר עם הבעלים הנוכחיים, עם תכנית הבראה.

<יצחק מוקמל: אנחנו כבר חודש מנסים.

<יצחק מוקמל: הפגישה נדחתה מהיום להיום בגלל איזושהי בעיה שאני לא יודע למה.

<יצחק מוקמל: אבל לא משנה, תתקיים פגישה.

<יצחק מוקמל: אנחנו כעובדים תמיד היינו מוכנים לתרום את חלקנו.

<יצחק מוקמל: גם בעבר ויתרנו על שכר, עשינו תכנית התייעלות כבר כמעט שלוש פעמים בלי לבקש שום תמורה כמו בבנקים אחרים.

משה גפני: רשמנו לפנינו.

<יצחק מוקמל: אנחנו חיים את הבנק הזה, אנחנו עובדים בבנק הזה והבנק הזה הוא שלנו.

משה גפני: אתם רוצים להמשיך.

<יצחק מוקמל: אנחנו חייבים להמשיך.

משה גפני: תודה רבה.

משה גפני: חבר הכנסת יוסי יונה.

יוסי יונה: אדוני היושב ראש, תשמע, הרי זה ברור שלבעלים של הבנק יש את הזכות, יש להם את הזכות הקניינית.

יוסי יונה: ואם הם חפצים למכור את הבנק, אז זו זכותם.

יוסי יונה: אבל מצד שני, אנחנו, פה, הכנסת, והרפורמות שחוללנו כאן, באים ואומרים, ואנחנו פה פונים שוב למפקחת שלא נמצאת כאן, שבעצם יש לה את הסמכות לאשר או לא לאשר.

יוסי יונה: ואנחנו כאן, העמדה שלנו מאוחדת, אני חושב של כל חברות וחברי הכנסת כאן, שאנחנו מטילים ספק מאוד-מאוד רב באשר לתבונה שמנחה את המפקחת על הבנקים בתהליך הזה של אישור, היה והיא תרצה לאשר.

יוסי יונה: אני חושב שאנחנו פה נתנגד בצורה מאוד-מאוד תקיפה למהלך שכזה, משום שאנחנו חושבים שזה בהחלט לא מעודד תחרות בעולם הבנקאי, וודאי זה פוגע שלא לצורך בעובדים הללו.

יוסי יונה: עלתה כאן האופציה הנוספת.

יוסי יונה: עלתה.

יוסי יונה: אתם יודעים?

יוסי יונה: רוצים למכור?

יוסי יונה: בבקשה.

יוסי יונה: המפקחת על הבנקים תאשר?

יוסי יונה: תאשר.

יוסי יונה: אבל אנא, אל תמכרו את זה לטייקון אחר, אל תמכרו את זה לבנק אחר.

יוסי יונה: מן הסתם, יש אנשים אחרים או בעלי עניין אחרים שיכולים לרכוש את זה.

יוסי יונה: לכן, מבחינתנו, אנחנו מכבדים את הזכות הקניינית של הבנק למכור את הבנק במידה והוא לא חפץ בו.

יוסי יונה: אנחנו כן תובעים: גם מהמפקחת על הבנקים וגם מהממונה על ההגבלים העסקיים לא לאשר את המהלך הזה, כדי שאנחנו אכן רוצים לעודד תחרות בבנקים ולשמור על מקומות העבודה של העובדים.

משה גפני: תודה רבה.

איילת נחמיאס ורבין: אגב, אדוני היושב ראש, גרעין שליטה.

איילת נחמיאס ורבין: צריך - - -

משה גפני: בסדר.

משה גפני: רגע.

איילת נחמיאס ורבין: - - -

משה גפני: אבל את יודעת שאני לא יכול לתפוס את כל הדברים בבת אחת.

איילת נחמיאס ורבין: נכון.

איילת נחמיאס ורבין: זה נכון.

איילת נחמיאס ורבין: צודק.

איילת נחמיאס ורבין: זה נכון.

משה גפני: מר דניאל דהן.

משה גפני: אתה יושב ראש ועד עובדי בנק מזרחי טפחות.

<דניאל דהן: שלום.

<דניאל דהן: שלום.

<דניאל דהן: תודה לך, אדוני היושב ראש, על כינוס הוועדה בפגרה.

<דניאל דהן: תודה לחבר הכנסת מיקי זוהר שסייע לנו רבות ולחברי הוועדה.

<דניאל דהן: אם אני צריך לקשור את העניין של הרכישה של בנק מזרחי טפחות - - -

משה גפני: אבל אתם הסתדרתם.

<דניאל דהן: הלוואי שהיינו יכולים לחגוג את הסיום.

משה גפני: לא יודע.

משה גפני: אני קראתי ביתד נאמן.

משה גפני: אני לא יודע.

<דניאל דהן: אז יתד נאמן ציטט אולי את - - -.

<דניאל דהן: היה סיכום במשא ומתן אחרי שביתה של שבועיים, שאנחנו ממשיכים כמובן לנסות לסגור אותו.

<דניאל דהן: הבנק ממשיך להתנהל באותה התנהלות כפי שנהג לפני כן.

<דניאל דהן: ואם אני צריך לדאוג לעובדי בנק אגוד אז אני אגיד להם שיש לנו הנהלה שלצערי הרב ממשיכה להתעמר, גם עכשיו, אחרי השביתה, בעובדים שלה.

<דניאל דהן: אני יכול להגיד לכם דבר מאוד חמור שהיה אתמול: בישיבה של ועדה, ועדת אשראי של הבנק, המנכ"ל הפסיק את הישיבה והוציא עובד ששבת מהישיבה.

<דניאל דהן: זאת התעמרות חמורה מאוד.

<דניאל דהן: אז אם אני צריך לדאוג לחברים שלנו, אז זאת הדאגה הראשונה.

<דניאל דהן: שיש לנו עסק עם אנשים שצריך לוודא שלפני שבאים, לפני שנכנסים לחופה הזאת, תסגרו את כל הפינות.

<דניאל דהן: כדאי לכם מאוד לסגור את כל הפינות, כי לצערי - - -

<יצחק מוקמל: אנחנו לא רוצים להתחתן.

משה גפני: לא, לא, לא, לא, לא, לא.

משה גפני: אין דיון בין הוועדים.

<יצחק מוקמל: הוא שאל על חופה.

<יצחק מוקמל: אמרתי לו שאנחנו לא שם.

<דניאל דהן: אם בכל זאת תהיה חתונה, כדאי שתכינו את - - -

משה גפני: תודה רבה.

משה גפני: תודה.

משה גפני: אני מודה לך.

משה גפני: חברת הכנסת רחל עזריה.

רחל עזריה: אז בואו נתחיל טיפה בעבר.

רחל עזריה: בעבר היו הרבה יותר בנקים בישראל, ועם השנים הרבה יותר בנקים נקנו, אוחדו, מוזגו לאורך ההיסטוריה.

רחל עזריה: היום יש לנו מעט מאוד בנקים.

רחל עזריה: והוגדר כיעד בתחילת הקדנציה להגדיל את התחרות ולאפשר פתיחה של בנקים חדשים.

רחל עזריה: וראה זה פלא, אנחנו רואים תופעה הפוכה: בעצם, מיזוג של שני בנקים.

יוסי יונה: כוונה, כוונה.

רחל עזריה: לא, יש גם הסכמה.

רחל עזריה: וצריך להבין שתמיד יש סיבות להסביר.

רחל עזריה: תמיד.

רחל עזריה: הרי זו אחת הבעיות שתמיד אפשר להסביר למה בנקודה הזאת, למרות שבאופן כללי אנחנו רוצים הרבה בנקים, פה יש איזושהי עילה: כי הבעלים רצו ככה, כי יצא ככה, כי יצא ככה.

רחל עזריה: תמיד זה ככה.

רחל עזריה: כשעושים שינוי, בטח כשעושים שינוי גדול, בצעדים הראשונים אנחנו צריכים הרבה יותר רוח גבית והרבה יותר מאמץ כדי שזה יצליח.

רחל עזריה: ואתם עושים בדיוק ההיפך, לצערי.

רחל עזריה: במקום להבין כי אם אנחנו באמת רוצים להגדיל את התחרותיות לאורך זמן, אז צריך לעשות צעדים שיאפשרו את זה.

רחל עזריה: בעצם מה שעושים, גם מאותתים לאחרים.

רחל עזריה: זה הכיוון.

רחל עזריה: לא תהיה פה תחרות.

רחל עזריה: עכשיו, אנחנו לא נסכים לזה – ועדת הכספים.

רחל עזריה: אנחנו לא נסכים לזה.

רחל עזריה: יש התנגדות מקיר לקיר לעניין הזה.

רחל עזריה: ולא יכול להיות שאנחנו ניתן לזה לקרות.

רחל עזריה: אני רוצה לומר עוד דבר אחד אחרון: בנקים קטנים, יש להם ערך, לא רק מבחינת מי שנמצא אצלם ומקבל מהם את השירותים, אלא יש להם ערך כי אין להם ברירה.

רחל עזריה: בגלל שהם קטנים, הם צריכים כל הזמן לבוא עם הדבר הבא.

רחל עזריה: וזה אחד היתרונות של בנקים קטנים.

רחל עזריה: אז תמיד אפשר להסביר למה בנק קטן אולי לא מחלק מספיק דיבידנדים, אבל יש לו הרבה מאוד ערכים לא רק בגלל מחולל התחרות הספציפי של הלקוחות הספציפיים, אלא הוא, בסופו של דבר, משפיע על כלל ההתנהלות של המערכת הבנקאית.

רחל עזריה: אז לכן אני - - -

משה גפני: חברת הכנסת רחל עזריה, דברי טעם.

משה גפני: בסדר.

משה גפני: תודה רבה.

משה גפני: הממונה על ההגבלים העסקיים – יש מישהו מטעמה?

<אלעד מקדסי: כן.

משה גפני: כן, בבקשה.

משה גפני: שם ותפקיד.

מיקי רוזנטל: ולמה הממונה לא באה?

<אלעד מקדסי: אני אסביר הכול.

<אלעד מקדסי: אלעד מקדסי מרשות ההגבלים העסקיים.

מיקי רוזנטל: למה הממונה לא באה?

משה גפני: היא לא באה, מה לעשות.

משה גפני: היא לא באה.

משה גפני: היא תבוא.

משה גפני: כן.

<אלעד מקדסי: חשוב להבין שאנחנו לא הבענו עמדה ולא יכולים להביע עמדה נחרצת בקשר למיזוג בשלב הזה.

<אלעד מקדסי: התפקיד שלנו נכנס לתוקף לגבי אישור המיזוג רק אחרי שתהיה עסקה.

<אלעד מקדסי: תוגש הודעת מיזוג, אנחנו נפתח בבדיקת המיזוג.

משה גפני: אתם לא מטפלים בזה קודם?

<אלעד מקדסי: לא, לא מטפלים במיזוג קודם.

<אלעד מקדסי: אין ספק שזאת תהיה בדיקה מורכבת.

משה גפני: טוב.

משה גפני: טוב.

משה גפני: תודה רבה.

משה גפני: תודה.

משה גפני: לישיבה הבאה אנחנו נבקש את הממונה על ההגבלים העסקיים.

משה גפני: אנחנו גם נבדוק את זה מבחינת החוק.

משה גפני: עורכת הדין נילי אבן חן.

משה גפני: את יכולה במשפט?

משה גפני: אנחנו כבר מסיימים.

<נילי אבן חן: אני אגיד משפט אחד.

משה גפני: מה הקשר שלך לעניין?

<נילי אבן חן: אנחנו מטפלים בנושא מ-2003, בכל נושא המיזוג במשק הישראלי.

משה גפני: בבקשה.

משה גפני: כן.

משה גפני: אני לא יודע מי זה אנחנו, אבל תגידי.

<קריאה: התנועה לאיכות השלטון.

<נילי אבן חן: התנועה לאיכות השלטון.

משה גפני: שמחת זקנתי.

<נילי אבן חן: אני אגיד משפט אחד: זו לא הפעם הראשונה שהפיקוח על הבנקים מטרפד את נושא התחרות, אחרי שיש לנו חקיקה מפורשת שאמורה לעודד את התחרות.

<נילי אבן חן: אני מזכירה פה גם את בנק Pepper, שבמקום - - -

משה גפני: מה זו החקיקה?

משה גפני: את מדברת על הריכוזיות?

<נילי אבן חן: אני מדברת על חקיקת שטרום - - -

מיקי רוזנטל: שטרום.

מיקי רוזנטל: זה שני הדברים.

משה גפני: יש את שטרום ויש את הריכוזיות.

משה גפני: זה בסדר.

מיקי רוזנטל: הריכוזיות.

מיקי רוזנטל: זה שני הדברים.

משה גפני: ולכן את מתנגדת לבנק ישראל.

<נילי אבן חן: חקיקת שטרום הגדירה כיעד פתיחת בנקים חדשים נוספים.

<נילי אבן חן: בשביל להגיע ליעד הזה חקיקת שטרום דיברה על מספר מהלכים, כמו - - -

משה גפני: טוב.

משה גפני: לא לפרט את זה עכשיו.

<נילי אבן חן: אני לא אפרט.

<נילי אבן חן: רק אני אגיד שבשביל שהתנאים האלה יתקיימו, בנק ישראל צריך לשתף פעולה.

<נילי אבן חן: ובנק ישראל לא משתף פעולה.

<נילי אבן חן: התנאים האלה לא קורים, ולכן לא נפתחים בנקים חדשים.

משה גפני: אין - - - בחוק שהוא צריך לשתף פעולה.

<נילי אבן חן: ולכן, קודם כל, כשתגיע לפה המפקחת על הבנקים, צריך לתת דין וחשבון למה היא לא פועלת על מנת - - -

משה גפני: אמרו את זה כולם קודם וזה בסדר.

משה גפני: זה מה שיהיה.

משה גפני: תודה רבה.

<נילי אבן חן: ואני רק מציינת שבנק אגוד זה לא המהלך היחיד שהיא עשתה, אלא שגם צריך לדון בחוסר התחרות - - - כתוצאה מאי התנגדותה גם לבנק Pepper, שהוא - - -

משה גפני: אבל אנחנו לא יכולים לטפל בכל בבת אחת.

משה גפני: אתה רוצה משהו בחצי משפט?

<שלמה שתיל: אם אפשר שתי מילים, כי אנחנו דיברנו ראשונים, ורק אחרי זה עלו כל הטענות כלפי הפיקוח.

משה גפני: כן, כן.

<שלמה שתיל: אז קודם כל, עלו פה כל מיני חלופות.

<שלמה שתיל: הפיקוח על הבנקים יבחן לעומק ובצורה חיובית כל חלופה, כל הצעה שתגיע לשולחנו.

<שלמה שתיל: אנחנו שומעים כבר הרבה שנים כל מיני רעיונות ורוכשים וכולי וכולי שבוודאי יבואו, ועד עכשיו שום דבר מהדברים האלה לא קרם עור וגידים.

<שלמה שתיל: ברגע שתהיה חלופה כזו אנחנו נבחן אותה, בדיוק כמו שאנחנו בוחנים את החלופה שכרגע על הפרק.

<שלמה שתיל: זה אחד.

משה גפני: בסדר גמור.

משה גפני: מה עוד?

<ירון זליכה: את החלופה של - - -?

<שלמה שתיל: העלו פה חלופות של מכירה בבורסה.

<שלמה שתיל: מי שייבחן את מחזורי המסחר במניה של בנק אגוד יראה שזה פשוט לא מעשי וזה לא יכול לקרות.

איילת נחמיאס ורבין: אני רוצה שתגיד אם אתם מעדיפים - - -

<יצחק מוקמל: - - - אבל זה לא נכון.

<קריאות: - - -

משה גפני: בסדר, אבל אנחנו נעשה עוד דיון.

משה גפני: תודה רבה.

מכלוף מיקי זוהר: אדוני, אפשר משפט?

משה גפני: כן.

משה גפני: לפני שאני מסכם תגיד, חבר הכנסת מיקי זוהר.

מכלוף מיקי זוהר: תודה.

מכלוף מיקי זוהר: אז קודם כל אני חייב לומר בראשית דבריי שהדיון הזה התחיל בגלל סוגיית המשא ומתן בין עובדי בנק מזרחי טפחות להנהלת הבנק, שעד היום, דרך אגב, לא נגמר.

מכלוף מיקי זוהר: אגב, אני שמעתי שיש אפילו התעמרות בעובדים, התחילו כבר לאיים על עובדים, וגם המשא ומתן הזה תקוע.

מכלוף מיקי זוהר: כמובן שאני אעקוב אחרי הסוגיה הזאת עד תומה.

מכלוף מיקי זוהר: זה אחד.

מכלוף מיקי זוהר: שניים, אני רוצה לומר כך: אני מציע לאדוני היושב ראש להגיש הצעת חוק, יחד איתי, שתקבע שכל מיזוג של בנק בישראל חייב לבוא או לאישור או לעדכון בוועדת הכספים או לדיון בוועדת הכספים.

<ירון זליכה: אישור, אישור.

מכלוף מיקי זוהר: אולי אישור, גם אפשרות.

מכלוף מיקי זוהר: אני לא יודע.

מכלוף מיקי זוהר: עדיין יש עניין של הפרדת הרשויות.

מכלוף מיקי זוהר: אני לא רוצה יותר מדי להיכנס לעבודתה של המפקחת, אבל אני כן חושב שחשוב שבמקרים כאלו, שכל אזרחי ישראל יכולים לשלם פה את המחיר בכיסם, שהוועדה תהיה עם היד על הדופק.

מכלוף מיקי זוהר: זה תפקידה.

מכלוף מיקי זוהר: יש כאלה נושאים שמגיעים בסופו של דבר לאישור הוועדה.

מכלוף מיקי זוהר: צריך גם את הנושא הזה - - - אדוני, לעשות את זה.

משה גפני: תודה רבה.

משה גפני: תודה רבה.

משה גפני: רבותיי, אני מבקש לסכם את הדיון כדלהלן: אני ביקשתי לא לדחות את הדיון הזה ולעשות אותו בעוד, אני לא יודע, עוד חודש.

משה גפני: ביקשתי לעשות אותו מיד כשחוזרים מהפגרה המרוכזת, מהחופשה המרוכזת, ולעשות אותו דיון קצר.

משה גפני: צריך להגיע לכאן עכשיו שר הכלכלה והתעשייה.

משה גפני: ואני אומר כדלהלן: יש בקשה של חברת הוועדה, זהבה גלאון, על הנושא של הריכוזיות.

משה גפני: שאני הבטחתי לה שאנחנו נקיים דיון על זה, ודחיתי ודחיתי ודחיתי, ואני הולך לקיים את הדיון הזה.

משה גפני: ואני אבקש, מכיוון שיש איזו נגישות גם לעניין הזה, באותו יום לקיים דיון מקיף על הנושא של בנק אגוד, בנק מזרחי טפחות וכל מה שנלווה לעניין הזה.

משה גפני: ואני מבקש שבדיון הזה תשתתף גם המפקחת על הבנקים.

משה גפני: אנחנו נתאם את המועד.

משה גפני: גם הממונה על ההגבלים על העסקיים.

משה גפני: אני אבקש שיבוא מנכ"ל בנק מזרחי טפחות, שיבוא המנהל של בנק אגוד.

משה גפני: את העובדים שמענו.

משה גפני: אנחנו יודעים.

משה גפני: אנחנו מייצגים את העובדים.

משה גפני: זאת ועדה שהדבר שהכי חשוב לה זה קודם כל העבדים.

משה גפני: ואנחנו נבקש מאנשים שנוגעים בדבר שיבואו לכאן.

משה גפני: ומה לעשות, אין צו שמביא אנשים, אבל אנשים באים.

משה גפני: אוהבים לבוא בגלל שיש גם בדיחות בדרך.

משה גפני: אז יבואו.

משה גפני: אני מבקש מהיועצת המשפטית של הוועדה לבחון מה תפקידה, מבחינה חוקית, של המפקחת על הבנקים ושל הממונה על ההגבלים העסקיים.

משה גפני: האם המפקחת על הבנקים צריכה לאשר או לא לאשר, צריכה להתערב או יכולה להתערב בשעה שמתקיים דיון מהסוג הזה.

משה גפני: והאם הממונה על ההגבלים העסקיים צריכה לחכות רק עד שנחתם הסכם או שהיא יכולה להתערב קודם כשהיא צופה שהולך להיות פה דבר, מה שעלה כאן, בדיון, בוועדה.

משה גפני: יכולה להיות פה פגיעה בציבור מבחינת - - -

יוסי יונה: ומה הסמכות שלנו מולה?

משה גפני: כן, כן, כן.

משה גפני: בסדר.

יוסי יונה: - - - המפקחת על הבנקים.

מכלוף מיקי זוהר: אנחנו מדברים על חקיקה.

מכלוף מיקי זוהר: צריך לדבר היום על חקיקה.

יוסי יונה: מה הסמכות שלנו מולה.

יוסי יונה: כי אנחנו מזמינים אותה, היא לא תבוא - - -

משה גפני: לא, לא, לא, לא, לא.

משה גפני: אל תגיד - - -

מכלוף מיקי זוהר: רק חסר לה.

מכלוף מיקי זוהר: חסר לה.

רחל עזריה: - - -

משה גפני: אני לא מסכים.

משה גפני: רבותיי, אני מאוד ביקורתי על מה שקורה בבנק ישראל, אני מרגיש שייכות לעניין.

משה גפני: אני חוקקתי את החוק של בנק ישראל.

משה גפני: היא תגיע.

משה גפני: לא צריך להגיד סתם.

משה גפני: היא תגיע.

משה גפני: לא היה מקרה שאמרנו לה שאנחנו מבקשים שהיא תבוא - - -

יוסי יונה: אבל אני לא מתכוון לזה, אדוני היושב ראש.

יוסי יונה: אני מתכוון לעמדה הנחרצת שלה לאורך - - - עד כה, שכאשר - - - המפקחת על הבנקים מונעת תחרות - - -

איילת נחמיאס ורבין: - - -

יוסי יונה: כן.

יוסי יונה: עד כה.

יוסי יונה: כל - - -

משה גפני: בסדר.

משה גפני: אז מה?

משה גפני: היא תבוא לפה, היא תסביר את עצמה.

משה גפני: בסדר.

משה גפני: חבר הכנסת יוסי יונה, לימדו אותי שצריך להיאבק עם מה שיש.

משה גפני: מה שיש זה הסמכויות שיש לנו, ואפשר להשתמש גם בסמכויות שאין לנו - - -

יוסי יונה: לכן ביקשתי לברר - - -

משה גפני: הסמכויות שאין לנו, אבל בנק ישראל צריך אותן.

מכלוף מיקי זוהר: אפשר גם לייצר סמכויות.

משה גפני: על כל פנים, אני אבקש, ואז גם אני רוצה את הנושא של ים המלח.

משה גפני: באותו יום - - - את העניין הזה.

משה גפני: אני מבקש.

משה גפני: אנחנו נתאם מועד, ומהיכרותי עם גברת חדווה בר ומהיכרותי עם הממונה על ההגבלים העסקים, אנחנו נתאם מועד והן יבואו.

משה גפני: אין סיבה שלא יבואו.

משה גפני: לא צריך לדבר באם לא.

משה גפני: אין אם לא.

משה גפני: הם באים.

איילת נחמיאס ורבין: הן יבואו.

איילת נחמיאס ורבין: בסדר.

איילת נחמיאס ורבין: - - - שלא באו היום.

משה גפני: כן.

משה גפני: זה סתם.

משה גפני: לא צריך להגיד את זה.

משה גפני: אני, בעניין הזה, משבח את המפקחת על הבנקים.

משה גפני: אני לא בטוח שאני משבח אותה בעמדתה בעניין של בנק אגוד, אבל בעניין הזה, שהיא אישה מנומסת וועדת הכספים מזמינה אותה, היא תבוא.

משה גפני: נצטרך רק לתאם את המועד.

משה גפני: היה פעם, אני זוכר, שהיא לא רצתה לבוא על איזה נושא, ואני רוצה להגיד שהיא אפילו צדקה ושכנעתי אותה לבוא, ולא קרה כלום.

משה גפני: לא חשוב.

משה גפני: זה סודות ביני לבינה.

משה גפני: זה סודות בין יושב ראש ועדת הכספים לבין המפקחת על הבנקים.

מיקי רוזנטל: אדוני היושב ראש, אני כן מבקש שתגיד משהו בסיפור על העובדים.

מיקי רוזנטל: שלא יקודם בלי החלטות - - - בשום מקרה.

משה גפני: כן.

משה גפני: נכון.

משה גפני: אני מבקש לומר, במה שהעלו חברי הוועדה או במה שהעלה חבר הכנסת מיקי רוזנטל, במה שאני מעלה: הנושא שהכי חשוב לנו בעניין הזה; חשוב לנו גם הנושא של התחרות וכל מה שנלווה לעניין, אבל הדבר הכי חשוב: אנחנו על עובדים – אצלנו זה דבר שאנחנו נלחמים על זה בכל הכוח.

משה גפני: עשינו את זה עם שתולה, עשינו את זה עם הרבה מפעלים, עשינו את זה עם טבע.

מכלוף מיקי זוהר: עם קצא"א.

איילת נחמיאס ורבין: אפילו עם אריזות.

משה גפני: הנושא של העובדים אצלנו הוא נושא חשוב.

משה גפני: אני מודה לכם על ההשתתפות בדיון.

משה גפני: תודה רבה.